CELEX: 32022R0486
Language: lv
Date: 2022-01-21 00:00:00
Title: Komisijas Deleģētā regula (ES) 2022/486 (2022. gada 21. janvāris), ar kuru groza Deleģētās regulas (ES) Nr. 906/2014, ar ko papildina Eiropas Parlamenta un Padomes Regulu (ES) Nr. 1306/2013 attiecībā uz valsts intervences izdevumiem, I un III pielikumu

28.3.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 100/1
               
            
         KOMISIJAS DELEĢĒTĀ REGULA (ES) 2022/486
         (2022. gada 21. janvāris),
         ar kuru groza Deleģētās regulas (ES) Nr. 906/2014, ar ko papildina Eiropas Parlamenta un Padomes Regulu (ES) Nr. 1306/2013 attiecībā uz valsts intervences izdevumiem, I un III pielikumu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1306/2013 (2013. gada 17. decembris) par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (1) un jo īpaši tās 20. panta 2. un 3. punktu,
         tā kā:
         
                     (1)
                  
                  
                     Komisijas Deleģētajā regulā (ES) Nr. 906/2014 (2) ir paredzēti sīki izstrādāti noteikumi, kas piemērojami valsts intervences izdevumiem, kurus finansē no Eiropas Lauksaimniecības garantiju fonda (ELGF). Minētās regulas noteikumi ir jāpielāgo, lai ņemtu vērā to, ka valsts intervenci izmanto tikai dažkārt.
                  
               
                     (2)
                  
                  
                     Deleģētās regulas (ES) Nr. 906/2014 I pielikuma I daļā ir noteiktas procentu likmes, kas piemērojamas valsts intervences izdevumu finansēšanai no ELGF.
                  
               
                     (3)
                  
                  
                     Lai noteiktu minētās procentu likmes, dalībvalstīm ir jāpaziņo Komisijai vidējā procentu likme, ko tās faktiski uzņēmušās atsauces periodā. Ja dalībvalstij nav procentu izmaksu, jo intervences krājumos tai lauksaimniecības produktu nebija, Komisijai atsauces procentu likme jānosaka, pamatojoties uz vidējām atsauces procentu likmēm. Dalībvalstīm, kuras izmanto euro, atsauces likme ir starpbanku euro aizdevumu piedāvājuma likme (EURIBOR). Dalībvalstīm, kuru valūta nav euro, atsauces likme ir starpbanku aizdevumu piedāvājuma likme (IBOR).
                  
               
                     (4)
                  
                  
                     Ņemot vērā EURIBOR pamatā esošo darījumu skaita samazināšanos, euro īstermiņa procentu likme (€STR) būtu jānorāda kā alternatīva likme gadījumos, kad EURIBOR likme nav pieejama. Attiecībā uz dalībvalstīm, kuru valūta nav euro, būtu jāparedz arī iespēja izmantot alternatīvu likmi, kas aizstātu valsts IBOR likmi.
                  
               
                     (5)
                  
                  
                     Pašlaik saskaņā ar Deleģētās regulas (ES) Nr. 906/2014 I pielikuma I daļas noteikumiem Komisijai katram grāmatvedības gadam ir jāpieņem īstenošanas regula, ar ko nosaka procentu likmi, pat ja procentu likme nemainās un pat ja intervences krājumos produktu nav. Vienkāršošanas un resursefektivitātes labad ir lietderīgi noteikt, ka Komisijas īstenošanas regula, ar kuru nosaka procentu likmi, paliek spēkā līdz tās atcelšanai. Tādējādi Komisijai procentu likme būtu jāatjaunina tikai tad, ja valsts intervencē tiek glabāti krājumi vai ir sagaidāms, ka notiks intervences iepirkumi.
                  
               
                     (6)
                  
                  
                     Deleģētās regulas (ES) Nr. 906/2014 III pielikuma I daļas 4. punktā ir paredzēti noteikumi attiecībā uz piemērojamo standarta summu noteikšanu Savienībai, ja attiecīgo produktu intervences krājumos nodod mazāk nekā četras dalībvalstis. Tomēr var gadīties, ka attiecīgo produktu intervences krājumos nodod vairāk nekā četras dalībvalstis, bet savas reģistrētās izmaksas paziņo mazāk nekā četras dalībvalstis. Lai novērstu juridisko nenoteiktību piemērojamo standarta summu noteikšanā, būtu jāpievieno noteikums gadījumiem, kad savas reģistrētās izmaksas paziņo mazāk nekā četras dalībvalstis.
                  
               
                     (7)
                  
                  
                     Deleģētās regulas (ES) Nr. 906/2014 III pielikuma II daļas 3. punktā ir paredzēts, ka Komisija kārtējā grāmatvedības gadā var saglabāt standarta summas, kas iepriekš noteiktas kādam produktam, kurš nav intervences krājumos vai kurš netiks glabāts valsts intervences krājumos. Vienkāršošanas un resursefektivitātes labad piemērojamās standarta summas nebūtu regulāri jānosaka katru gadu. Tā vietā Komisijas īstenošanas lēmumam, ar ko nosaka minētās standarta summas, būtu jāpaliek spēkā līdz tā atcelšanai.
                  
               
                     (8)
                  
                  
                     Tāpēc Deleģētās regulas (ES) Nr. 906/2014 I un III pielikums būtu attiecīgi jāgroza,
                  
               IR PIEŅĒMUSI ŠO REGULU.
         
            1. pants
            Deleģētās regulas (ES) Nr. 906/2014 I un III pielikumu groza šādi:
            
                        1)
                     
                     
                        I pielikumā I daļu groza šādi:
                        
                                    a)
                                 
                                 
                                    1. punktu aizstāj ar šādu:
                                    
                                                “1.
                                             
                                             
                                                Lai aprēķinātu no ELGF sedzamās finansiālās izmaksas par līdzekļiem, ko dalībvalstis mobilizējušas produktu iepirkšanai, Komisija saskaņā ar Regulas (ES) Nr. 1306/2013 20. panta 4. punktu nosaka visai Savienībai vienotu procentu likmi. Vienotā procentu likme atbilst vidējam no 3 mēnešu un 12 mēnešu EURIBOR nākotnes procentu likmēm, kas reģistrētas sešu mēnešu atsauces periodā, kurš jānosaka Komisijai, ar svērumu attiecīgi viena trešdaļa un divas trešdaļas. Ja EURIBOR likme nav pieejama, izmanto vidējo €STR, kas reģistrēta minētajā sešu mēnešu atsauces periodā.”;
                                             
                                          
                              
                                    b)
                                 
                                 
                                    2. punktu groza šādi:
                                    
                                                i)
                                             
                                             
                                                pirmo daļu aizstāj ar šādu:
                                                “Lai noteiktu piemērojamās procentu likmes, dalībvalstis Komisijai pēc tās pieprasījuma ne vēlāk kā šajā pieprasījumā noteiktajā termiņā paziņo vidējo procentu likmi, ko tās faktiski uzņēmušās 1. punktā minētajā atsauces periodā. Paziņošanai izmanto veidlapu, ko Komisija ir darījusi pieejamu dalībvalstīm.”;
                                             
                                          
                                                ii)
                                             
                                             
                                                trešajā daļā a) un b) apakšpunktu aizstāj ar šādiem:
                                                
                                                            “a)
                                                         
                                                         
                                                            dalībvalstīm, kuru valūta ir euro, EURIBOR trīs mēnešos vai, ja EURIBOR likme nav pieejama, €STR;
                                                         
                                                      
                                                            b)
                                                         
                                                         
                                                            dalībvalstīm, kuru valūta nav euro, katrā no minētajām dalībvalstīm piemērojamā IBOR likme trīs mēnešos vai, ja attiecīgajā dalībvalstī IBOR likme nav pieejama, likme, kas aizstāj IBOR.”;
                                                         
                                                      
                                          
                              
                                    c)
                                 
                                 
                                    3. punktā otro daļu aizstāj ar šādu:
                                    “Procentu likmes, kas noteiktas Komisijas īstenošanas regulā, kura pieņemta, pamatojoties uz Regulas (ES) Nr. 1306/2013 20. panta 4. punktu, noapaļo līdz vienai decimāldaļai.”;
                                 
                              
                                    d)
                                 
                                 
                                    pievieno šādu 4. punktu:
                                    
                                                “4.
                                             
                                             
                                                Komisijas īstenošanas regulu, ar ko nosaka 3. punkta otrajā daļā minēto procentu likmi, turpina piemērot, līdz to atceļ ar jaunu Komisijas īstenošanas regulu, ar ko nosaka jaunu procentu likmi.”;
                                             
                                          
                              
                  
                        2)
                     
                     
                        III pielikumu groza šādi:
                        
                                    a)
                                 
                                 
                                    I daļas 4. punktu aizstāj ar šādu:
                                    
                                                “4.
                                             
                                             
                                                Ja attiecīgā produkta ievietošanu intervences krājumos veic vai izmaksas par fizisko darbību, kas saistīta ar kādu no II pielikumā minētajiem produktiem, paziņo mazāk nekā četras valstis, standarta summas attiecība uz šo produktu nosaka, pamatojoties uz attiecīgajās dalībvalstīs reģistrētajām izmaksām. Tomēr galīgā standarta summa attiecībā uz šo produktu no iepriekš noteiktās summas nevar atšķirties par vairāk nekā 2 %.”;
                                             
                                          
                              
                                    b)
                                 
                                 
                                    II daļas 3. punktu aizstāj ar šādu:
                                    
                                                “3.
                                             
                                             
                                                Ja attiecīgajā grāmatvedības gadā intervences glabāšana nav notikusi, Komisijas īstenošanas lēmumu, ar ko nosaka standarta summas, turpina piemērot līdz brīdim, kad to atceļ ar jaunu Komisijas īstenošanas lēmumu, ar ko nosaka jaunas standarta summas.”
                                             
                                          
                              
                  
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 21. janvārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 347, 20.12.2013., 549. lpp.
         
         
            (2)  Komisijas Deleģētā regula (ES) Nr. 906/2014 (2014. gada 11. marts), ar ko papildina Eiropas Parlamenta un Padomes Regulu (ES) Nr. 1306/2013 attiecībā uz valsts intervences izdevumiem (OV L 255, 28.8.2014., 1. lpp.).